Markus Nummi

Markus Nummi (s. 24. marraskuuta 1959 Helsinki) on suomalainen elokuvaohjaaja, käsikirjoittaja ja kirjailija. Hän on humanististen tieteiden kandidaatti vuodelta 1982. Hän on opiskellut elokuva-alaa sekä Suomessa, Ruotsissa että Tanskassa.

Nummi on kirjoittanut näytelmät Ratsastus halki veden (I. Nummen kanssa, 1990) ja Herra Valo (I. Nummen kanssa) sekä näyttelykuunnelma Osiriksen (2000) ja oopperalibreton Vapauden vangin (säv. I. Kuusisto, 2007). Nummi on sekä käsikirjoittanut ja ohjannut elokuvat The Heimola Story (yhdessä I. Nummen kanssa, 1984), Mutta kun olen runoniekka (I. Nummen kanssa, 1989), Sanansaattaja (1990), Minuuttidraama (1992) ja Hyvän tekijät (1997). Hyvän tekijät on komedia kahdesta naisesta, jotka päättävät ryhtyä toteuttamaan hyviä aikeitaan ihmisille, mutta kaikki päättyy lopulta katastrofaalisesti. Tämän lisäksi Nummi on käsikirjoittanut veljensä Ilari Nummen ohjaaman kauhuelokuvan Kauhun millimetrit (1992) ja elokuvan Puutarhurit (2004).

Nummen teos Kadonnut Pariisi sai tammikuussa 1995 J. H. Erkon palkinnon parhaasta esikoisteoksesta.

Nummi on kirjoittanut artikkeleita, novelleja, esseitä, sekä elokuva- ja tv-arvosteluja useisiin lehtiin ja muihin julkaisuihin. Hän oli kolumnistina Kiasma-lehdessä vuosina 1997–1999 ja Helsinki-infossa vuosina 2002–2005. Hän oli Heimola-filmi ry:n johtokunnan puheenjohtaja vuosina 1986–1999, Nuoren voiman liiton hallituksen jäsen vuosina 1995–1997.

Nummi on runoilija Lassi Nummen poika.

Nummen tuotantoa on käännetty englanniksi, ruotsiksi, saksaksi, tanskaksi, venäjäksi ja viroksi.

Sotilasarvoltaan Nummi on luutnantti.

Teoksia

Lähteet

Aiheesta muualla 
 Markus Nummi haastattelussa Prosak-proosaklubilla, Kirjastokaista-video
 Markus Nummi lukee Prosak-proosaklubilla teostaan Karkkipäivä, Kirjastokaista-video
 Markku Soikkeli: Mannerheim ja maailman lapset. Satakunnan kansa 2004.
 Jarkko Tontti Balladi tuomitusta presidentistä -runokirjasta

Suomalaiset elokuvakäsikirjoittajat
Suomalaiset elokuvaohjaajat
Suomalaiset kirjailijat
Vuonna 1959 syntyneet
Elävät henkilöt